Før utgivelsen av albumet etablerte Paul McCartney den fiktive musikeren Percy Thrillington, og satte inn annonser i engelske musikkaviser med «informasjon» om Thrillington for å skape blest om albumet og «musikeren Thrillington». Da albumet ble utgitt, ble ikke Paul McCartneys navn nevnt bortsett fra på albumcoveret, der han blir beskrevet som venn av Thrillington. Albumet solgte mildt sagt elendig, inntil McCartney først i 1989 avslørte at han var «Percy Thrillington». Albumet ble straks et ettertraktet samleobjekt.